Hollow Knight

Hollow Knight (בתרגום חופשי לעברית: אביר חלול) הוא משחק וידאו מסוגת הרפתקאות-פלטפורמה, שפותח והופץ על ידי צוות הפיתוח האוסטרלי Team Cherry, ויצא למחשב האישי ב-2017, ולנינטנדו סוויץ', פלייסטיישן 4 ואקסבוקס וואן ב-2018. פיתוח המשחק מומן חלקית באמצעות פרויקט קיקסטארטר.

המשחק עוקב אחר אביר חסר שם, כשהוא יוצא למסע דרך ממלכה עתיקה ומוכת מגפה בשם האלוונסט (Hallownest). האביר צריך לעבור דרך ממלכת החרקים, להילחם באויבים ולמצוא יכולות חדשות, תוך כדי שהוא מגלה את ההיסטוריה, ואת המצב והגורל של הממלכה. Hollow Knight קיבל ביקורות חיוביות ומכר מעל 2.8 מיליון עותקים נכון לפברואר 2019. משחק המשך, בשם "Hollow Knight: Silksong", יצא ב-4 בספטמבר 2025.

המשחק
"Hollow Knight" הוא משחק אקשן-פלטפורמה בסגנון "מטרוידבניה", סגנון משחקיות השואב השראה מהמשחקים מטרויד וקאסלבניה (משם בא השם). השחקן שולט באביר דמוי חרק שחוקר את העולם התת-קרקעי. האביר אוחז ב"מסמר" (nail), חרב מיניאטורית דמוית קונוס.

ברוב האזורים במשחק השחקן פוגש יצורים עוינים. המסמר משמש ללחימה רגלית ממרחק קצר. השחקן יכול ללמוד כישופים, שמאפשרים לו לתקוף אויבים מרחוק. אויבים מובסים מפילים מטבעות הנקראות "ג'יאו", בהם ניתן להשתמש כדי לקנות מפות, קמעות (charms) ועוד. לאביר יש כמות מסוימת של מסכות - יחידות חיים המראות כמה נקודות פגיעה יש לשחקן. במהלך המשחק ניתן למצוא עוד מסכות ובכך לחזק את האביר. כשהשחקן מאבד מסכה, כלומר, נקודת פגיעה, הוא יכול לרפא אותה באמצעות שימוש ב"נשמה" (soul), נוזל שמקבלים מפגיעה באויבים. השחקן משתמש בנשמה גם כדי לבצע כישופים. ניתן להחזיק רק כמות מסוימת של נשמה בבת אחת, אבל במהלך המשחק ניתן להעלות את כמות הנשמה שאפשר להחזיק. כשהשחקן מאבד את כל המסכות שלו, הוא נפסל וחוזר לנקודת השמירה האחרונה בה היה. במקום שבו השחקן מת נשאר "צל", אויב הדומה לאביר. צריך להרוג את הצל כדי לקבל בחזרה את הג'יאו ואת הנשמה שאיבד במוות. במשחק יש 3 סופים המושגים בדרכים שונות.

במהלך המשחק השחקן נלחם בבוסים- אויבים חזקים במיוחד. כשמביסים חלק מהבוסים ניתנת לשחקן יכולת חדשה שמאפשרת לו להגיע למקום אליו לא היה יכול להגיע קודם. בשלב מאוחר יותר במשחק ניתן להשיג את "מסמר החלומות" (dream nail), כלי המאפשר לשחקן לקרוא את מחשבותיהם של דמויות, לגשת לגרסאות יותר קשות של בוסים שכבר הובסו ולגשת לבוס הסופי של המשחק.  לעלילת המשחק יש חמישה סופים אפשריים, והשגת לפחות אחד מהם פותח את מצב "נשמת פלדה" (steel soul), מצב בו מוות הוא תמידי, ואם השחקן מת הוא לא חוזר לחיים. יש גם את מצב "מחפש האלים" (Godseeker) שמאפשר לשחקן להגיע ישירות ל"בית האלים" (Godhome) שבו אפשר להילחם בכל הבוסים במשחק, ובגרסאות קשות יותר שלהם. בנוסף, אפשר להילחם ב-pantheon, שבהם נלחמים בהרבה בוסים ברצף. הבסת שלושת פנתיאונים הראשונים תפתח מצב הזה.

במהלך המשחק השחקן פוגש דמויות אליהן אפשר להקשיב ומדבריהם ניתן ללמוד עוד על עולם המשחק. בנוסף לכך, השחקן יכול להשיג קמעות, הנותנים לשחקן יכולות נוספות. יש ארבעים ואחד קמעות במשחק, אבל ניתן להשתמש רק בכמות מוגבלת בו זמנית (זה אפשרי לשים יותר קמעות ממה שמותר, אבל אז השחקן ייפגע פי 2 מכל התקפה). ניתן להחליף קמעות בנקודות שמירה (notches). במשחק יש מערכת תחבורה המאפשרת תחבורה מהירה במפת המשחק.

 עלילה 
המשחק עוקב אחר אביר חסר שם, כשהוא יוצא למסע דרך ממלכה עתיקה ומוכת מגפה בשם האלוונסט (Hallownest). האביר צריך לעבור דרך ממלכת החרקים, להילחם באויבים ולמצוא יכולות חדשות, תוך כדי שהוא מגלה את ההיסטוריה, ואת המצב הגורל של הממלכה. בתחילת המשחק, האביר (The Knight) הנשלט על ידי השחקן מגיע ל-Dirtmouth, עיירה שקטה השוכנת ממש מעל שרידי ממלכת האלוונסט. כאשר הגיבור חוצה את ההריסות, הוא מגלה שהאלוונסט הייתה בעבר ממלכה משגשגת של חרקים שנפלה לאחר שנפגעה  על ידי "הזיהום", מחלה על טבעית שיכולה להדביק כל אחד על ידי כניסה לחלומותיו של הנושא ושליטה במוחו וברצונותיו. הזיהום מעניק לנתיניו כוח מוגבר אך במחיר שפיוטייהם, וגורם לטירוף ולאי-מוות. שליט האלוונסט, המלך החיוור(The pale king), ניסה בעבר לנעול את הזיהום במקדש הביצה השחורה. למרות החותמות הקסומות של המקדש, המחלה הצליחה להימלט, והאלוונסט נהרסה. משימתו של הגיבור היא למצוא ולהרוג שלושה חרקים הנקראים החולמים, המשמשים כחותמות חיים על דלת המקדש. לאחר הסרת החותמות, השחקן יכול להתעמת עם מקור הזיהום. משימה זו מביאה את השחקן לעימות עם הורנט (Hornet), לוחמת שבוחנת את יכולות הלחימה שלו בכמה קרבות. באמצעות דיאלוג עם npc, תמונות סביבתיות וכתבים הפזורים ברחבי האלוונסט, הגיבור לומד את מקורות הזיהום. בימי קדם, שבט של עשים שחי בהאלוונסט סגד לזוהר(The Radiance), יצור קדמוני שיכול היה לשלוט במוחם של חרקים אחרים. כאשר המלך החיוור הגיע להאלוונסט מרחוק, הוא השתמש בכוחותיו כדי להעניק חוכמה וידע ליצורי הממלכה. העשים גם החלו לסגוד למלך, ובגדו בכוונה בזוהר על ידי מחיקתה מזיכרונם הקולקטיבי. מתחת לתשומת ליבו של המלך החיוור, נמשכה סגידה מסוימת לזוהר, מה שאפשר לה להישאר בחיים בתוך ממלכת החלומות. האלוונסט שגשגה עד שהזוהר החלה להופיע בחלומותיהם של אנשיה, והרעילה את מוחותיהם בזיהום. בניסיון להכיל את האיום, המלך החיוור השתמש בכוח עתיק בשם ריק כדי ליצור את הכלים - יצורים ללא רצון חופשי או יכולת לחלום שהיו חסינים מפני הזיהום. המלך החיוור בחר בכלי המכונה האביר החלול כדי ללכוד את הזוהר בתוכו, ולהשאיר את הכישלונות הנותרים נעולים בבור שנקרא התהום. אף על פי כן, האביר החלול היה כלי לא מושלם עקב "רעיון שהוטבע" במהלך גידולו, מה שגרם בסופו של דבר לזוהר לפרוץ החוצה. לאורך המשחק, מתגלה שהגיבור היה כלי  שהצליח להימלט מהתהום. הוא מביס בהדרגה את החולמים ואת שומרי הדלת, תוך הסרת החותמות מהדלת. בפנים, הוא נתקל ונלחם עם האביר החלול הנגוע. אם הגיבור מביס את האביר החלול לבדו, הוא תופס את מקומו של האביר החלול, אוטם את הזיהום בתוך גופו ואז אוטם את עצמו במקדש הביצה השחורה ובך השחקן מקבל את הסוף הראשון. הגיבור יכול לחלופין לרדת לתהום ולזכור את מקורותיו ככלי . בכך, הורנט תתערב במהלך הקרב נגד האביר החלול ותחשוף סדק במסכה שלו. כאן, ייפתחו שני סיומים נוספים: אם הגיבור מביס את האביר החלול בעזרת הורנט, הגיבור אוטם את עצמו, את הזיהום ואת הצרעה בתוך מקדש הביצה השחורה, כאשר החותם נושא תמונה של מסכת הצרעה ובכך מקבל את הסוף השני. הגיבור יכול להיכנס לממלכת החלומות של האביר החלול דרך הנקודה החשופה ולהילחם ישירות בזוהר. במהלך הקרב, הריק נמצא מתחת לזירה ומנסה ללכוד את הזוהר. הבסת הזוהר מאפשרת לריק להקיף ולהשמיד את הזוהר לצמיתות ובך השחקן מקבל את הסוף השלישי. הורנט מתעוררת ומגלה שגם הגיבור וגם מקדש הביצה השחורה נעלמו, ולא מותירים מאחור דבר מלבד המסכה השבורה של הגיבור.

 פיתוח והפצה 
המשחק פותח על ידי Team Cherry, צוות פיתוח עצמאי המבוסס באוסטרליה. הצוות כולל את ויליאם פלן וארי גיבסון. גיבסון היה אחראי לאומנות המשחק, הציורים והסביבה, בעוד פלן אחראי למשחקיות, התנהגות האויבים ועוד. בנוסף לכך, דייוויד קאזי השתתף בפיתוח כמתכנת וכריסטופר לארקין הלחין את הפסקול המקורי. המשחק היה מבוסס על הדמו הקצר "Hungry Knight" שגיבסון ופלן יצרו ב-2013 כחלק מתחרות. Hollow Knight הוכרז בקיקסטארטר ב-2014 במטרה להגיע ל-35,000 דולרים אוסטרליים. עם סיום הקמפיין נתרמו לפיתוח המשחק מעל 57,000 דולרים אוסטרליים. המשחק יצא למחשב האישי בפברואר 2017 באמצעות סטים ו-GOG , לנינטנדו סוויץ' ביוני 2018 ולפלייסטיישן 4 ואקסבוקס וואן בספטמבר 2018. גרסה פיזית של המשחק יצאה לחנויות מאוחר יותר.

משחק המשך
בפברואר 2019 הוכרז למשחק משחק המשך מלא בשם Hollow Knight: Silksong. המשחק יצא עבור המחשב האישי, אקס בוקס,פלייסטיישן ונינטנדו סוויץ' ב4 בספטמבר 2025. במשחק ההמשך שחקנים משחקים בתור הורנט, אחת מהדמויות המשניות מהמשחק הראשון.

קישורים חיצוניים





הערות שוליים

קטגוריה:משחקי הרפתקה ממוחשבים
קטגוריה:משחקי פלטפורמות ממוחשבים
קטגוריה:משחקי לינוקס
קטגוריה:משחקי Windows
קטגוריה:משחקי macOS
קטגוריה:משחקי נינטנדו סוויץ'
קטגוריה:משחקי Xbox One
קטגוריה:משחקי פלייסטיישן 4
קטגוריה:משחקי וידאו משנת 2017
קטגוריה:משחקי מטרוידבניה
קטגוריה:משחקי גלילה צדדית
קטגוריה:משחקי אינדי
קטגוריה:משחקי וידאו שפותחו באוסטרליה
קטגוריה:משחקי וידאו שנוצרו באמצעות פלטפורמות מימון המונים